
[bookmark: _GoBack]Bácsalmás Város Önkormányzata Képviselő-testületének
8/2019. (V. 6.) önkormányzati rendelete
az államháztartáson kívüli forrás átvételéről és átadásáról


Bácsalmás Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében és 143. § (4) bekezdés d) pontjában kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva, Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 1.2.h) pontjában biztosított véleményezési jogkörében eljáró Humánpolitikai Bizottság, Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 3.1.k) pontjában biztosított véleményezési jogkörében eljáró Pénzügyi és Fejlesztési Bizottság, valamint a Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 2.b) pontjában biztosított véleményezési jogkörében eljáró Jogi és Ügyrendi Bizottság véleményének kikérésével a következőket rendeli el:

Általános rendelkezések

1. §

(1) E rendelet célja, hogy Bácsalmás Város Önkormányzata (a továbbiakban: önkormányzat) a közpénzekből nyújtott támogatások átláthatóságáról szóló 2007. évi CLXXXI. törvénynek megfelelően szabályozza az államháztartáson kívülre átadott, az államháztartáson kívülről átvett forrásokra vonatkozó eljárást.
 
(2) Az önkormányzat elismeri és támogatja a kultúra, a közművelődés, az oktatás-nevelés (köznevelés), közrend és közbiztonság, a szociális és karitatív tevékenység, a természet és épített környezet megóvása, az esélyegyenlőség, a hagyományápolás megteremtése, a sport és az egészséges életmód terén végzett tevékenységet.
 
(3) E rendelet tárgyi hatálya a (4) bekezdésben foglaltak kivételével kiterjed minden, az államháztartáson kívülre történő önkormányzati forrás (a továbbiakban: forrás) átadására, és az államháztartáson kívülről érkező forrás önkormányzat által történő átvételére, függetlenül attól, hogy az önkormányzat támogatást pályázati úton vagy pályázati rendszeren kívül, egyedi döntés alapján nyújt, vagy fogad el. 

(4) E rendelet tárgyi hatálya nem terjed ki 
a) a természetes személyeknek nyújtott, külön önkormányzati rendeletben meghatározott szociális célú pénzbeli és természetbeni juttatásokra, 
b) a Bursa Hungarica Felsőoktatási Önkormányzati Ösztöndíjrendszer pályázatára, önkormányzati támogatásrészére, 
c) Bácsalmás Város Önkormányzata Képviselő-testületének a tanulmányi ösztöndíjról szóló 13/2015. (VII. 13.) önkormányzati rendeletében foglalt a helyi Hunyadi János Gimnázium tanulóinak ösztöndíj támogatására.
(5) E rendelet személyi hatálya Bácsalmás Város Önkormányzatának Képviselő-testületére és szerveire, Bácsalmás városban székhellyel rendelkező, a város közigazgatási területén rendszeresen működő, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó egyesületekre és alapítványokra, továbbá Bácsalmás városban székhellyel rendelkező közalapítványokra terjed ki.

(6) E rendelet alkalmazása során forrás alatt pénzeszközt kell érteni. 

(7) Az önkormányzat lehetőségeitől függően a (2) bekezdésben megfogalmazott célok megvalósulása érdekében a civil szervezetek, számára e rendelet keretei között, azonos feltételek mellett, a költségvetésből, pályázati úton vagy pályázat nélküli egyedi döntés alapján természetbeni valamint pénzügyi támogatást biztosít a civil szervezetek működéséhez és rendezvényeihez. 

(8) Természetbeni támogatás típusa
a) az önkormányzati ingatlanokban történő alkalmi vagy állandó elhelyezés,
b) rendezvény önkormányzati ingatlanban történő ingyenes megvalósítása,
c) a rendezvényen résztvevők önkormányzati ingatlanban történő ingyenes elszállásolása lehet.

(9) Pénzbeli támogatás típusa
a) működési támogatás,
b) program támogatás 
lehet.

(10) A támogatás céljára felhasználható előirányzatok összegét Bácsalmás Város Önkormányzatának Képviselő-testülete (a továbbiakban: Képviselő-testület) évente, az önkormányzat tárgyévi költségvetéséről szóló rendeletében állapítja meg. 

A támogatás nyújtásának általános feltételei

2. §

(1) A civil szervezet akkor részesíthető támogatásban, ha azt olyan közösségi célú feladat ellátására kívánja fordítani, amely Bácsalmás város lakosságának érdekeit szolgálja. 

(2) Támogatásban részesíthető főbb tevékenység különösen
a) az egészséges életmód segítését célzó szolgáltatás, 
b) a környezet-egészségügy, különösen a köztisztaság, települési környezet tisztaságának biztosítása, 
c) a helyi környezet- és természetvédelem célját szolgáló tevékenység, 
d) a kulturális szolgáltatás, a kulturális örökség helyi védelme, valamint a helyi közművelődési tevékenység támogatása, 
e) az épített örökség helyi védelme, 
f) a gyermekjóléti szolgáltatás és ellátás, különösen a gyermekek táboroztatása, 
g) a sport és ifjúsági ügy, 
h) a nemzetiségi ügy, 
i) a közreműködés a település közrendjének, közbiztonságának és vagyonvédelmének biztosításában, 
j) kiadványok készítése, megjelentetése,
k) civil szervezet működése.

(3)Támogatásban részesíthető alaptevékenységeket az alábbi
a) 081030 sportlétesítmények, edzőtáborok működtetése és fejlesztése,
b) 081041 versenysport - és utánpótlás- nevelési tevékenység és támogatása,
c) 081045 szabadidősport – (rekreációs sport) – tevékenység támogatása,
d) 084031 civil szervezetek működési támogatása,
e) 084032 civil szervezetek programtámogatása 
kormányzati funkció jelöli.

(4) A támogatás nyújtásának általános feltétele, hogy 
a) a pályázó legalább 2 éve folytasson tevékenységet Bácsalmáson,
b) a pályázónak nincs lejárt köztartozása,
c) a pályázó a korábban kapott támogatással elszámolt,
d) a pályázóval szemben nincs folyamatban tartozás rendezésére, a szerveződés megszüntetésére irányuló, valamint törlés iránti eljárás,
e) a támogatott program résztvevőinek több mint fele helyi lakos,
f) a pályázó rendezvényein Bácsalmás Város Önkormányzatát támogatóként tünteti fel. 

(5) Amennyiben a támogatást igénylő jogszabály alapján beszámoló készítésére és annak letétbe helyezésére kötelezett, kizárólag akkor részesíthető támogatásban, ha a beszámoló-készítési és letétbe helyezési előírásoknak eleget tett, előző évi beszámolóját letétbe helyezte. 

(6) A pénzbeli támogatásokról az önkormányzat tárgyévi költségvetéséről szóló rendeletében évente meghatározott előirányzat terhére a képviselő-testület pályázat kiírása útján vagy egyedi kérelem alapján dönt.

Pályázat kiírása, benyújtása, ellenőrzése és elbírálása

3. §

(1) A Képviselő-testület az önkormányzat tárgyévi költségvetéséről szóló rendeletének hatálybalépését követően írja ki a pályázatot, legkésőbb tárgyév március 31. napjáig.
 
(2) A pályázat kiírója – a kiírásban – jogosult meghatározni a támogatás intenzitásának mértékét, amely lehet 100%-os, vagy részleges támogatás. A pályázat kiírója jogosult továbbá meghatározni az egy pályázatra adható maximális támogatás mértékét. 

(3) A pályázati felhívást a helyben szokásos módon, az önkormányzat hirdetőtábláin, valamint az önkormányzat honlapján kell közzétenni a pályázati felhívás kiírásától számított 15 napon belül. A pályázatok benyújtására a kiírásban legalább 30 napos határidőt kell biztosítani. 

(4) A pályázatot az 1. melléklet szerinti pályázati adatlapon kell benyújtani. 

(5) A pályázati adatlaphoz csatolni kell a 2. melléklet szerinti nyilatkozatot. 

(6) Önkormányzati támogatásban csak az a pályázó részesülhet, aki a pályázati kiírásnak maradéktalanul megfelelő pályázatot és valamennyi szükséges mellékletet csatolja pályázatához azzal, hogy a pályázati kiírásnak nem megfelelően benyújtott pályázatok esetén a pályázót egy alkalommal – a kiírásban megjelölendő, megfelelő határidő kitűzésével – hiánypótlásra kell felhívni. Amennyiben a hiánypótlási határidő eredménytelenül telt el, a nem megfelelően benyújtott pályázatot támogatásban részesíteni nem lehet.
 
(7) A pályázat során a pályázó egyidejűleg több különböző tevékenységre is kérhet támogatást. Ebben az esetben a pályázatokat külön-külön kell benyújtani a pályázati kiírásban meghatározott határidőre. 

(8) Ugyanarra a tevékenységre vonatkozóan, forrásra kizárólag egy pályázat nyújtható be. 

(9) Több civil szervezet közös rendezvénye, közös programja esetén több civil szervezet is nyújthat be pályázatot a közös rendezvényre, programra. 

(10) Elkésett pályázat támogatásban nem részesíthető.

4. §

(1) A beérkezett pályázatokat a Humánpolitikai Bizottság javaslatának figyelembevételével a Képviselő-testület bírálja el.

(2) Ha jogszabály eltérően nem rendelkezik, a benyújtási határidő elteltétől – hiánypótlás esetén a hiánypótlás megfelelő teljesítésétől, vagy a hiánypótlási határidő eredménytelen elteltétől – számított 30 napon belül a beérkezett pályázatokat el kell bírálni.

A pénzügyi támogatás kifizetése, felhasználása, a támogatással történő elszámolás

5. §

(1) A támogatói döntés alapján a támogatottal a 3. melléklet szerint támogatási szerződést kell kötni, a támogatói döntés közlését követő 60 napon belül. Amennyiben a támogatási szerződés megkötésére a támogatott hibájából a támogatói döntés közlésétől számított 60 napon belül nem kerül sor, a támogatói döntés hatályát veszti. 

(2) A támogatás csak a döntésben és a döntés alapján kötött támogatási szerződésben megjelölt célra használható fel. 

6. §

(1) A támogatás a támogatási szerződésben meghatározottak szerint kerül kifizetésre utólagos elszámolás követelménye mellett. A támogatás felhasználásáról szóló beszámolónak a pályázat tartalmához igazodó, részletes szakmai és pénzügyi beszámolót kell tartalmaznia. 

(2) A támogatás felhasználásához kapcsolódó számla eredeti példányára rá kell vezetni, hogy: „……… Ft a….. évi önkormányzati támogatás terhére elszámolva”, továbbá a képviselő aláírásával és dátummal, keltezéssel kell ellátni.

(3) A támogatásban részesített szervezet, a támogatási összeg felhasználásáról szóló szakmai és pénzügyi beszámolóját a következő év május 31-ig köteles elkészíteni és átadni a támogatónak.  

(4) A támogatás felhasználását a szakmai és pénzügyi beszámoló alapján a Humánpolitikai Bizottság valamint a Pénzügyi és Fejlesztési Bizottság közreműködésével a Képviselő-testület ellenőrzi.

(5) A támogatás felhasználását szakmai és pénzügyi beszámoló alapján, belső ellenőrzés útján az önkormányzat belső ellenőre is ellenőrizheti. 

7. §

A pályázat, a pályázati kiírás előkészítése, a szerződéskötés, az elszámolás előkészítése és végrehajtása során a közbenső intézkedések, iratok kiadmányozására jegyzői utasításban erre kijelölt, a Bácsalmási Közös Önkormányzati Hivatal állományába tartozó köztisztviselő jogosult. 

8. §

(1) A támogatottat a 6. § (1) bekezdés szerinti beszámolási kötelezettség terheli a támogatás rendeltetésszerű felhasználásáról. 

(2) A támogatás jogosulatlan igénybevétele, jogszabálysértő vagy nem rendeltetésszerű felhasználása esetén a támogató a támogatást visszavonhatja, a támogatási szerződéstől elállhat, azt felmondhatja, vagy kezdeményezheti annak módosítását. Ezekben az esetekben a támogatott a jogosulatlanul igénybe vett támogatás összegét az államháztartásról szóló törvény végrehajtásáról szóló 368/2011. (XII. 31.) Korm. rendelet 98. § szerint meghatározott ügyleti kamattal, késedelem esetén késedelmi kamattal növelt mértékben köteles visszafizetni. 

 (3) A visszafizetési kötelezettséggel nyújtott támogatás visszafizetésének biztosítása, valamint a támogatás visszavonása, a támogatási szerződés felmondása vagy az attól történő elállás esetén visszafizetendő támogatás visszakövetelése céljából a támogatási szerződésben megfelelő biztosítékot kell kikötni. Biztosítékként a támogatott valamennyi fizetési számlájára szóló azonnali beszedési megbízásra vonatkozó felhatalmazó nyilatkozatot köteles kiállítani. Nem teljesítés esetén a visszafizetési kötelezettség érvényesítése elsősorban a biztosíték érvényesítésével történik. 

(4) A támogatás jogosulatlan igénybevétele, jogszabálysértő vagy nem rendeltetésszerű felhasználása esetén a támogató támogatottat legalább 3 évre a további támogatásokból kizárhatja. 

Pályázat lefolytatása nélkül történő egyedi támogatás

9. §

(1) Egyedi kérelemmel támogatás csak abban az esetben igényelhető, ha a támogatási cél a pályázat kiírásának időpontjában nem volt ismert, nem volt tervezhető, valamint a cél megvalósítása nem tűr halasztást.

(2) Egyedi támogatási kérelem írásban nyújtható be a polgármesternek címezve. A beérkezett egyedi kérelem elbírálásáról a Humánpolitikai Bizottság valamint a Pénzügyi és Fejlesztési Bizottság javaslata alapján a Képviselő-testület a kérelem beérkezését követő 30 napon belül dönt. Támogatás estén a támogatottal támogatási szerződés megkötésére kerül sor. 

(3) Az egyedi támogatás felhasználását a szakmai és pénzügyi beszámoló alapján a Humánpolitikai Bizottság valamint a Pénzügyi és Fejlesztési Bizottság közreműködésével a Képviselő-testület ellenőrzi. A pályázati lefolytatása nélküli egyedi támogatásokra alkalmazni kell a 3. § (6) bekezdésben, valamint a 6. § foglaltakat. 

Az államháztartáson kívüli forrás átvétele

10. §

(1) Az államháztartáson kívüli forrás átvételéről értékhatár nélkül – az alapítványi forrás kivételével – a polgármester dönt, mely döntésről a Képviselő-testületet a soron következő rendes ülésen tájékoztatja.

(2) Az alapítványi forrás átvételéről a Képviselő-testület a kérelem beérkezését követő soron következő rendes ülésén dönt.

Záró rendelkezések

11. §

(1) Ez a rendelet 2019. június 1. napján lép hatályba. 

(2) E rendelet szabályai a hatálybalépését követően kiírt pályázatokra és a hatálybalépését követően benyújtott, pályázat lefolytatása nélküli egyedi támogatási kérelmekre terjed ki.

(3) Hatályát veszti a helyi önszerveződő közösségek pénzügyi támogatásának rendjéről szóló 26/2004. (X. 27.) önkormányzati rendelet, valamint az azt módosító
a) 25/2005. (X. 1.) önkormányzati rendelet,
b) 35/2005. (XII. 1.) önkormányzati rendelet.



	Németh Balázs	Patocskai Ibolya 
	polgármester	jegyző




Záradék:

Megalkotta Bácsalmás Város Önkormányzatának Képviselő-testülete a 2019. április 30-án tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 
2019. május 6-án.


	Patocskai Ibolya 
	jegyző



1. melléklet a 8/2019. (V. 6.) önkormányzati rendelethez 

PÁLYÁZATI ADATLAP
a Bácsalmás Város Önkormányzatától igényelt támogatáshoz


A pályázó szervezet neve: 

....................................................................................................................................................
Székhelye:

....................................................................................................................................................
Levelezési címe:

....................................................................................................................................................
E-mail címe:

...................................................................................................................................................
Szervezeti formája: (egyesület, alapítvány, stb.)

……………………………………………………………………………………………………………
Bírósági bejegyzés száma:

...................................................................................................................................................
Adószáma:

...................................................................................................................................................
A pályázó szervezet pénzintézeti számlaszáma:

................................................................................................................................................... 
Szervezet működési köre (sport, társadalmi, kulturális stb.) 

…………………………………………………………………………………………………..
A szervezet taglétszáma: 

…………………………………………………………………………………………………..
A szervezet képviselőjének neve:

...................................................................................................................................................

Telefon, fax: ..................................................., mobiltelefon: .....................................................

A Támogatás felhasználásának célja: 
.
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
.....................................................................................................................................................
Kijelentem, hogy a szervezet adataiban bekövetkező változást, módosításokat 8 napon belül bejelentem.

A támogatott tevékenység összköltsége: ..........................................................................................

ebből saját erő: ..........................................................................................................................

más pályázati, illetve egyéb forrás: ...........................................................................................

igényelt összeg: .........................................................................................................................

Egyéb megjegyzés:
.
.....................................................................................................................................................
.....................................................................................................................................................
.....................................................................................................................................................
.....................................................................................................................................................

Bácsalmás, ................év ................................hó .............nap


.........................
pályázó aláírása


MELLÉKLETEK
Kérjük, mellékelje az alábbi dokumentumokat vagy azok másolatát:
a) a szervezet hatályos létesítő okiratát 
b) a törvényszéki (bírósági) nyilvántartásba vétel igazolása (a pályázó szervezet adatainak a bírósági nyilvántartásból származó 60 napnál nem régebbi kivonatát) 
c) több szervezet által benyújtott pályázat esetén valamennyi közreműködő szervezet együttműködési nyilatkozata, amely tartalmazza a végrehajtásért és elszámolásért felelős szervezet megnevezését



2. melléklet a 8/2019. (V. 6.) önkormányzati rendelethez 

NYILATKOZAT
Alulírott, ………………………………………………………………………………. pályázó
képviseli: ………………………………………………………………………………………..
a) kijelentem, hogy a pályázatban foglalt adatok, információk valódiak, hitelesek és hatályosak,
b) kijelentem, hogy a pályázatban elnyert összeget a támogatott cél megvalósítására fordítom,
c) kijelentem, hogy Bácsalmás Város Önkormányzata forrásaiból juttatott támogatásokra vonatkozó pályázati igényekben, illetve szerződésekben a valóságnak megfelelő adatokat szolgáltattam, 
d) kijelentem, hogy szervezetünknek köztartozása (NAV és önkormányzati adóhatóság) - ideértve az egészség- és nyugdíjbiztosítási járulékot is - nincs,
e) kijelentem, hogy szervezetünk csőd, felszámolási, illetve végelszámolási eljárás alatt nem áll, s vállalom, hogy haladéktalanul bejelentem, amennyiben a pályázat elbírálásáig, illetve a támogatás elszámolásáig ilyen eljárás indul,
f) kijelentem, hogy a szervezettel szemben nem áll fenn a közpénzekből nyújtott támogatások átláthatóságáról szóló 2007. évi CLXXXI. törvény 6. § (1) bekezdésében meghatározott összeférhetetlenségi ok.
g) tudomásul veszem, hogy a támogatás az általános forgalmi adó összegét is tartalmazza, a támogatás összegéből általános forgalmi adó nem vonható le,
h) elfogadom, hogy a támogatás szerződésellenes felhasználása esetén azonnali visszafizetési kötelezettségem van,
i) tudomásul veszem, hogy az érvényesen befogadott, illetve a nyertes pályázat adataiból a pályázó megnevezése, székhelyének település adata, a támogatás tárgya, az igényelt és megítélt összeg értéke, a támogatott program megvalósítási helye valamint az elszámolás nyilvánosságra hozható,
j) tudomásul veszem, hogy mint pályázó, adataimat nyilvántartásba veszik, majd nyilvántartási számon kezelik.
k) kijelentem, hogy szervezetünk a beszámoló elkészítési és közzétételi kötelezettségének eleget tett.

Bácsalmás, ................év ................................hó .............nap

.................................................
szervezet cégszerű aláírása
A nyilatkozat megtétele kötelező!


3. melléklet a 8/2019. (V. 6.) önkormányzati rendelethez 

TÁMOGATÁSI SZERZŐDÉS
amely létrejött egyrészről, Bácsalmás Város Önkormányzata (képviseli: ……………., székhely: ……………………..., KSH statisztikai számjel: …………….., adószám: ……………, törzskönyvi száma: …………..), mint a támogatást nyújtó szervezet (a továbbiakban: Támogató), másrészről
másrészről
………………………………………… (szervezet neve) (székhely: …………………………… számlaszám: …………………………….,  képviseli: ………………………………………………), mint a támogatott szervezet (a továbbiakban: Támogatott) 
együttesen Szerződő Felek (a továbbiakban együttesen: Felek) között alulírott napon és helyen az alábbi feltételekkel:
1. Jelen megállapodás megkötésének célja, hogy a Támogató a közpénzekkel való hatékony és ellenőrizhető gazdálkodás megvalósítása érdekében:
-  az államháztartásról szóló 2011. évi CXCV. törvény, 
- valamint a közpénzekből nyújtott támogatások átláthatóságáról szóló 2007. évi CLXXXI. törvény előírásai szerint, az általa támogatott szervezetek számára számadási kötelezettséget írjon elő, az államháztartás alrendszereiből esetileg, illetve céljelleggel finanszírozott pénzösszegek rendeltetésszerű felhasználása érdekében.
 A szerződés aláírásával írásba foglaltan egyedileg meghatározza a felhasználható célt, amelyre a pénzügyi támogatást nyújtja, illetve amelyre az általa nyújtott készpénztámogatás összege felhasználható.
2. Támogatott vállalja, hogy a fentiekben leírtaknak megfelelően a …. évben a 3. pontban meghatározott támogatás összegét, elszámolási kötelezettség terhe mellett fogja kezelni és kizárólag az alábbi célra használhatja fel: 
…………………………………………………...……………………………………………………...
Támogatott tevékenység kormányzati funkció szerinti megjelölése:
………………………………………………………………………………………………………….. .
3. Támogató jelen támogatási szerződés 2. pontjában rögzített cél érdekében végzendő feladatok ellátása fejében Bácsalmás Város Önkormányzatának  ……./20..  (…..) Ök. határozatában foglaltak szerint, a Támogatott részére, …………….,- Ft, azaz………………………………………………….forint támogatást biztosít, amely pénzösszeget egy összegben, jelen szerződés aláírásától számított ……….. munkanapon belül átutal a Támogatott ….………………… -nál vezetett…………… számú bankszámlájára. 
4. Támogatott a fentiek szerint meghatározott pénzügyi támogatás összegével ... év május hó 31. napjáig köteles elszámolni a Támogató felé, s ezzel egyidejűleg köteles a szerződés teljesítéséről szakmai beszámolót és pénzügyi elszámolást benyújtani. 
5. Támogatott jelen szerződés aláírásával tudomásul veszi, hogy az elszámolás alapját csak a támogatás nyújtásának évében és az azt követő évben május 31-ig kiállított számlák képezhetik. A Támogatott által befogadott számlák alaki vagy formai hiányosságaiért, az Szja- és Áfa-elszámolásokért a Támogató felelősséget nem vállal. Támogatott kijelenti, hogy tisztában van a számla jogszabály szerinti alaki és tartalmi követelményeivel.
6. Támogatott a szerződés 4. és 5. pontban meghatározott pénzügyi elszámolásához köteles becsatolni a szervezet nevére kiállított és a képviselője által igazolt számlák – eredetivel mindenben megegyező – fénymásolatát. 
A benyújtott számlákról számlaösszesítőt kell készíteni, amely tartalmazza a számla sorszámát, a számla kiállításának keltét, a számla kiállítóját, az esemény megnevezését és a számla összegét
A pénzügyi elszámolás keretében a támogatás felhasználásához kapcsolódó számlák eredeti példányára rá kell vezetni, hogy „…Ft …..számú Bácsalmás Város Önkormányzatával kötött szerződés terhére elszámolva.”, majd el kell látni a képviselő vagy meghatalmazottja aláírásával és dátummal. A számlát/számlákat ezt követően le kell másolni, majd a másolatokra rá kell írni, hogy „A másolat az eredetivel mindenben megegyezik”, valamint el kell látni a képviselő vagy meghatalmazottja aláírásával és dátummal.
Az eredeti pénzügyi bizonylatok megőrzéséért és ellenőrizhetőségéért a Támogatott a felelős.
7. Azok a szervezetek, amelyek a szerződésben meghatározott határidőig a támogatás összegét nem vagy nem teljes mértékben használták fel, a Támogató elrendeli a fel nem használt támogatási összeg azonnali visszafizetését.
8. Amennyiben a pénzügyi elszámolás alapján megállapítható, hogy nem a támogatási szerződésben foglalt célnak megfelelően történt a kapott támogatás felhasználása, a Támogatott köteles a Támogató felszólítástól számított 8 munkanapon belül visszafizetni a kifizetett támogatás nem megfelelően felhasznált részét a Támogató házipénztárába. 
9. Támogatott jelen szerződés aláírásával tudomásul veszi, hogy a nyújtott támogatás kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó adatokat a Támogató a pályáztatás nyilvánosságának biztosítása érdekében az Önkormányzat honlapján közzé teszi.
10. A Támogató az általa nyújtott támogatás felhasználását a helyszínen ellenőrizheti. A támogatottat köteles az ellenőrzést előre egyeztetett időpontban lehetővé tenni.
11. Felek jelen támogatási szerződést elolvasták, az abban foglaltakat tudomásul vették, megértették, és mint akaratukkal mindenben megegyezőt, jóváhagyólag cégszerűen aláírták.
Kelt: Bácsalmás, ……... (év) ………. (hónap) …….. (nap)
	Bácsalmás Város Önkormányzata
	……………………… (Támogatott)

	képviseletében:
	képviseletében:

	……………………………………
	……………………………………

	polgármester
	vezető

